CELEX: C2007/223/34
Language: da
Date: 2007-09-22 00:00:00
Title: Sag F-20/07: Sag anlagt den 27. juni 2007 — Marcuccio mod Kommissionen

22.9.2007   
            
            
               DA
            
            
               Den Europæiske Unions Tidende
            
            
               C 223/19
            
         Sag anlagt den 27. juni 2007 — Marcuccio mod Kommissionen
   (Sag F-20/07)
   (2007/C 223/34)
   Processprog: italiensk
   Parter
   
      Sagsøger: Luigi Marcuccio (Tricase, Italien) (ved avvocato G. Cipressa)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Om fornødent, annulleres afslaget på sagsøgerens ansøgning af 31. marts 2006, der blev afsendt den 4. april 2006, for så vidt afslaget vedrører sagsøgerens sene ansøgning om — ved fastsættelsen og den efterfølgende udbetaling af den godtgørelse, der er forbundet med en konsultation, der fandt sted den 28. september 2005 — at anvende artikel XV, punkt 4, i bilag I, til den fælles ordning vedrørende sygesikring for tjenestemænd i De Europæiske Fællesskaber (herefter »sygesikringsordningen«).
            
         
               —
            
            
               Den afgørelse, hvorved ansøgningen af 31. marts 2006 afslås, annulleres.
            
         
               —
            
            
               Om fornødent, annulleres beregning nr. 58, liste nr. 30001052, dateret 24. maj 2006.
            
         
               —
            
            
               Om fornødent, annulleres notat ADMIN.B.2/MB/nb D(06) 27556 af 30. november 2006, der bl.a. indeholder ansættelsesmyndighedens afgørelse som svar på sagsøgerens klage af 7. august 2006, og som i det væsentlige har samme genstand som dette søgsmål.
            
         
               —
            
            
               Kommissionen tilpligtes at godtgøre sagsøgeren den resterende del op til 100 % af de udgifter til lægebehandling, han har betalt, idet han den 31. marts 2006 anmodede Fællesskabernes sygeforsikring om at godtgøre ham differencen mellem det beløb på 720,45 EUR, som han har lagt ud, og det beløb på 396,36, som han fik udbetalt fra sygeforsikringen, eller et mindre beløb, som Personaleretten i denne forbindelse finder rimeligt og passende, hvilken difference tillægges renter med virkning fra den 8. april 2006 med 10 % årligt med renters rente og fra den dato, Personaleretten anser for rimelig.
            
         
               —
            
            
               Om fornødent, tilpligtes Kommissionen at godtgøre sagsøgeren det beløb, han er berettiget til, og som den ikke har betalt, i henhold til artikel XV, punkt 4, i bilaget til sygesikringsordningen for den konsultation, der fandt sted den 28. september 2005, med tillæg af renter med virkning fra den 4. april 2006 på 10 % årligt med renters rente og fra den dato, Personaleretten anser for rimelig.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Søgsmålet indbringes til prøvelse af Kommissionens afslag på at godtgøre sagsøgeren det manglende beløb op til 100 % af de udgifter til lægebehandling, han har afholdt, og dennes afslag på ved fastsættelsen af godtgørelsen i relation til en konsultation den 28. september 2005 at anvende artikel XV, punkt 4, i bilaget til den fælles ordning vedrørende sygesikring for tjenestemænd i De Europæiske Fællesskaber.
   Sagsøgeren har fremsat følgende anbringender til støtte for sit søgsmål.
   
               1)
            
            
               Der foreligger en fuldkommen mangel på begrundelse og manglende efterprøvelse, idet det er uforståeligt, hvorfor Kommissionen har meddelt ovennævnte afslag.
            
         
               2)
            
            
               Der foreligger en åbenbart urigtig vurdering og en tilsidesættelse af gældende ret, eftersom sagsøgerens patologiske tilstand er af en sådan karakter, at han i henhold til vedtægtens artikel 72 har ret til at få sine udgifter til lægebehandling godtgjort med 100 %.
            
         
               3)
            
            
               Der foreligger en tilsidesættelse af omsorgsforpligtelsen og forpligtelsen til at iagttage god forvaltningsskik, idet Kommissionen ikke har taget behørigt hensyn til sagsøgerens interesser og har udfærdiget adskillige retsakter og udvist en adfærd, der er klart ulovlig.